01/02/2022 | Administración LocalMunicipal
As Pontes de García Rodríguez
Secretaría
Anuncio de licitación para adxudicar, mediante procedemento aberto, a concesión demanial do aproveitamento privativo de dous módulos existentes na contorna do lago das Pontes para a súa explotación como kiosko bar

Mediante acordo da Xunta de Goberno Local do concello das Pontes de García Rodríguez, acadado en sesión de data 27/01/2022, aprobáronse as bases xurídicas, administrativas e técnicas (prego de cláusulas administrativas particulares e prego de prescricións técnicas) para licitar a concesión demanial do aproveitamento privativo de dous módulos existentes na contorna do lago das Pontes para a súa explotación como kiosko bar, e se ordena a publicación deste anuncio de licitación no Boletín Oficial da Provincia. Ao abeiro do artigo 87.4 do Regulamento de bens das Entidades Locais, aprobado por Real decreto 1372/1986, de 13 de xuño, sométense as bases xurídicas, administrativas e técnicas que rexerán esta licitación a un trámite de información pública polo prazo de trinta días naturais que contan dende o seguinte ao da publicación do presente anuncio no Boletín Oficial da Provincia. Estas bases atópanse publicadas no perfil do contratante do Concello das Pontes de García Rodríguez, ubicado na Plataforma de Contratación do Sector Público (https://contrataciondelestado.es/wps/poc? uri=deeplink: perfilContratante&ubicacionOrganica=9iDaTO87wXM%3D). Así mesmo, coa publicación do presente anuncio iníciase un prazo de presentación de ofertas de trinta días naturais, a contar desde o día seguinte á publicación deste anuncio no BOP. No caso de que se presenten alegacións ás bases, interromperase o prazo de licitación ata a súa resolución, salvo que carezan de suficiente substantividade ou fundamento. Neste suposto, a presentación de alegacións e posterior resolución ás mesmas non interromperá o prazo inicial outorgado. PRIMEIRO: Obxecto, tramitación, procedemento, canon e garantías.1. Descrición do obxecto: concesión demanial do aproveitamento privativo de dous módulos existentes na contorna do lago das Pontes para a súa explotación como kiosko bar. A licitación realízase en dous lotes:  Lote 1: O módulo prefabricado do lote 1, corresponde ao módulo de kiosco bar situado na localización mais próxima ao acceso rodado. O módulo de kiosco bar ten unha superficie útil de 12,34 m 2 e 14,75 m 2 construídos, segundo o que se describe no PPT.  Lote 2: O módulo prefabricado do lote 2, corresponde ao módulo de kiosko bar situado aproximadamente na metade da praia. O módulo de kiosko bar ten unha superficie útil de 12,34 m 2 e 14,75 m 2 construídos, segundo o que se describe no PPT.2. Ubicación dos kioskos bar: Contorna do lago das Pontes.3. Prazo da concesión de cada kiosko bar: 12 anos, improrrogables.4. Tramitación: ordinaria.5. Procedemento: aberto con varios criterios de adxudicación:  Plan de explotación da actividade que recolla os criterios susceptibles dun xuízo de valor de acordo co previsto na cláusula 13.4 das bases. Valorable até 50 puntos.  Mellora ou incremento do canon anual fixado, como mínimo, para cada kiosko bar pola ocupación privativa do dominio público local. Valorable até 50 puntos.6. Canon mínimo por lote: 222 €/ano.7. Garantía provisional por lote: 570,07 €. 8. Garantía definitiva por lote: 1425,17 €. SEGUNDO: Obtención de documentación e información: a) Lugar para a obtención de documentación e información: perfil do contratante do Concello das Pontes de Kadidia Andrades Schroth, ubicado na Plataforma de Contratación do Sector Público (https://contrataciondelestado.es/wps/poc? uri=deeplink: perfilContratante&ubicacionOrganica=9iDaTO87wXM%3D). b) Teléfonos de información adicional: 981453116//647242379. c) Correo electrónico: contratacion@aspontes. org. d) Data límite para obtención de documentación e información: 30 días naturais a contar desde o día seguinte ao da publicación do presente anuncio no Boletín Oficial da Provincia da Coruña. Durante este prazo poderanse visitar os kioskos bar e comprobar “in situ” o estado dos locais e das instalacións, a requirimento do/s licitador/es. TERCEIRO: Requisitos específicos dos licitadores: Os esixidos na cláusula 5 das bases xurídicas, administrativas e técnicas que rexen esta licitación. CUARTO: Presentación de ofertas. a) Data límite de presentación: 30 días naturais a contar desde o día seguinte ao da publicación deste anuncio no Boletín Oficial da Provincia da Coruña. b) Documentación a presentar en cada lote:  Sobre/arquivo A: Documentación administrativa: DEUC, garantía provisional e declaración responsable adicional prevista na cláusula 10. A das bases xurídicas, administrativas e técnicas que rexen esta licitación.  Sobre/arquivo B: proposta técnica a valorar mediante criterios non automáticos ou baseado en xuízos de valor: memoria técnica segundo o disposto na cláusula 10. B das bases xurídicas, administrativas e técnicas que rexen esta licitación.  Sobre/arquivo C: proposición económica a valorar mediante fórmulas ou criterios de forma automática segundo o disposto na cláusula 10. C das bases e conforme ao modelo recollido no seu Anexo II. c) Medios e lugar: as proposicións presentaranse exclusivamente por medios electrónicos, a través da Plataforma de Contratación do Sector Público. QUINTO: Apertura das ofertas: En sesión pública, na data que estableza o órgano de contratación e da que se dará conta a través da Plataforma de Contratación do Sector Público. As Pontes de García Rodríguez, 27 de xaneiro de 2022 O concelleiro delegado de Contratación e Cultura Vicente Roca Uceira